Բոլորը գնացել են

«Բոլորը գնացել են» (), 2012 թվականի ռուսական ֆիլմ։ Ռեժիսոր Գեորգի Փարաջանովն իր ֆիլմի ոճը բնորոշել է որպես «մոգական ռեալիզմ»։ Սա փորձ է վերականգնել և մտնել այն իրականության մեջ, որն այլևս չկա։ «Բոլորը գնացել են» ֆիլմում 1960-կան թվականների կիսաառասպելական Խորհրդային Միությունում թբիլիսահայերի կյանքի մասին  ներկայացվում է որպես մեծահասակի հուշեր լուսավոր մանկության մասին։ Ֆիլմի հերոսը փորձում է վերադառնալ հին Թբիլիսիում անցկացրած մանկություն, անցյալում գտնել իր այսօրվա կյանքի հարցերի պատասխանները։

Ֆիլմի պրեմիերան կայացել Է Մոսկվայի 34-րդ միջազգային կինոփառատոնում՝ «Հեռանկարներ» մրցութային ծրագրի շրջանակներում։

Սյուժե 
Երկար բացակայությունից հետո մարդը գալիս է մի քաղաք, որտեղ տատի և պապի հետ ապրել է մանկության տարիներին՝ ծնողների մահից հետո։ Ոչ ոք այլևս կենդանի չէ, մարդը ընկղմվում է հիշողությունների մեջ։

Դերերում 
 Ավթանդիլ Մախարաձե - աղավնապահ Ցիսա
 Արամ Մաղաքյան - Հարրի
 Զուրաբ Կիպշիձե - Հարրի հասուն տարիքում
 Լալի Բադուրաշվիլի - տատ
 Դավիթ Դվալիշվիլի - պապ
 Նատալյա Կոլկանովա - տիկին Վերդո
 Մեդեա Լորդքիփանիձե - Նինա
 Միխայիլ Գոմիաշվիլի - վարսահարդար
 Վիկտոր Տերելի

Նկարահանող խումբ 
 Բեմադրող ռեժիսոր՝ Գեորգի Փարաջանով
 Բեմադրող օպերատոր՝ Սերգեյ Մաչիլսկի
 Բեմադրող նկարիչ՝ Յուրի Գրիգորովիչ
 Զգեստների նկարիչներ՝ Նատալյա Բելյակովա, Պոլինա Ռուդչիկ
 Ձայնային ռեժիսոր՝ Կիրիլ Վասիլենկո
 Գլխավոր պրոդյուսեր՝ Եկատերինա Ֆիլիպովա
 Պրոդյուսեր՝ Պյոտր Տիխի

Մրցանակներ և անվանակարգեր 
 2012 – «Պատուհան դեպի Եվրոպա» ռուսական կինոի փառատոն.
 Գլխավոր մրցանակ՝ մարդասիրության և ավանդույթներին հավատարմության համար,
 Ժյուրիի հատուկ մրցանակ լավագույն օպերատորական աշխատանքի համար՝ Սերգեյ Մաչիլսկուն,
 2012 –  Սևաստոպոլի II  միջազգային կինոփառատոնի պատվոգրեր Լավագույն կանացի դերի համար Նատալյա Կոլկանովային և Լալի Բադուրաշվիլիին,
 2012 – «Ամուրյան աշուն» փառատոն, Բլագովեշչենսկ.
 Մրցանակ լավագույն ռեժիսորական աշխատանքի համար՝ Գեորգի Փարաջանովին,
 Մրցանակ լավագույն օպերատորական աշխատանքի համար՝ Սերգեյ Մաչիլսկուն,
 2012 – «Виват, кино России!» XX համառուսաստանյան կինոփառատոն, Սանկտ Պետերբուրգ – մրցանակ լավագույն օպերատորական աշխատանքի համար՝ Սերգեյ Մաչիլսկուն,
 2012 — «Մութ գիշերներ» (ռուս.՝ «Тёмные ночи») 16-րդ կինոփառատոն – PÖFF, Տալլին – Tridents Herring գլխավոր մրցանակ Գեորգի Փարաջանովի «Բոլորը գնացել են» ֆիլմին,
 2012 – Ռուսական կինոյի ХХ փառատոն Օնֆլերում – Ստորին Նորմանդիայի մրցանակ «Բոլորը գնացել են» ֆիլմին,
 2012 – Ռուսաստանի կինոգետների և կինոքննադատների գիլդիայի «Սպիտակ փիղ» մրցանակ Լավագույն ֆիլմ-դեբյուտի համար,
 2012 – Թբիլիսիի XIII միջազգային կինոփառատոնի «Արծաթե Պրոմեթևս» մրցանակ լավագույն ռեժիսուրայի համար Գեորգի Փարաջանովին,
 2013 – «Կրակի ոգին» կինեմատոգրաֆիական դեբյուտների XI միջազգային փառատոն, Խանտի-Մանսիյսկ – «Տայգայի հույսի ծաղիկ» մրցանակ «Բոլորը գնացել են» ֆիլմին,
 2013 – առաջադրվել է «Նիկա» մրցանակի ԱՊՀ և Բալթյան երկրների լավագույն ֆիլմի համար,
 2013 – առաջադրվել է Չեբոքսարիի VI միջազգային կինոփառատոնի Գրան պրիի լավագույն խաղարկային ֆիլմի համար,
 2013 – առաջադրվել է Վալենտինա Լեոնտևայի անվան V միջազգային կինոփառատոնի (Ուլյանովսկ) մրցանակի լավագույն լիամետրաժ ֆիլմի համար։

Նկարահանումների նախապատրաստում 
Այս ֆիլմի սցենարը գրվել է  17 տարի առաջ, և արժանացել է Անդրեյ Տարկովսկու անվան «Հայելի» (ռուս.՝ «Зеркало») սցենարների մրցույթի գլխավոր մրցանակին։ Սա Գեորգի Փարաջանովի առաջին լիամետրաժ խաղարկային ֆիլմն է։ Մինչ այդ ռեժիսորը նկարահանել է վավերագրական ֆիլմեր։ Նկարահանումներին նախորդել է նախապատրաստական մեծ աշխատանք։ Ֆիլմի գործողությունները տեղի են ունենում 1959 թվականին Թբիլիսիում։ Ռեժիսորը ծնվել ու մեծացել է այդ քաղաքում, բայց հին Թբիլիսիի կենտրոնից ոչինչ չի մնացել։ Ռեժիսորը չէր ցանկանում աշխատել տաղավարի դեկորացիաներում, ստիպված է եղել ողջ քաղաքում փնտրել պահպանված օբյեկտներ՝ բակեր, խանութներ, կրպակներ և այլն։ Ֆիլմի ամբողջ կահույքը, բոլոր իրերը, բոլոր հագուստները իրական են։ Դրանք հավաքել է ֆիլմի նկարիչ Յուրի Գրիգորովիչը։

Ծանոթագրություններ